《哭朱教授竹所》
元代·黄清老

日问竹平安，凄然泣白鸾。讲堂春寂寂，归路夜漫漫。

前度成虚设，斯文已不刊。些声云谷外，落月带微寒。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。